સશસ્‍ત્ર સેના ધ્‍વજ દિવસની ઉજવણી  નિમિત્તે જાંબાઝ સશસ્ત્ર સેનાનીઓ તથા તેમના પરિવારજનોના કલ્‍યાણ માટે ઉદાર હાથે ફાળો અર્પણ કરતાં ગૃહ રાજ્યમંત્રી શ્રી પ્રદિપસિંહ જાડેજાએ જણાવ્‍યું છે કે, સશસ્ત્ર સેના ધ્વજ દિવસ એ આપણા રાષ્ટ્રની સીમાની સુરક્ષા સાથે દેશની રક્ષા અને આગંતુક ઘટનાઓના મુકાબલા માટે પોતાના પ્રાણની પરવાહ પણ ન કરનારા સેનાનીઓ પ્રત્‍યે ઋણ અદા કરવાનો અને નાગરિક કર્તવ્‍યભાવ દર્શાવવાનો અવસર છે.